Okresná prokuratúra Skalica 
Ružová 2, 909 01 Skalica 	

Sp. zn. : Pv 403/12/2206	Skalica, 26.6.2013
EEČ : 2-20-36-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

-  Obvinený XXXXX sa poškodeným pred mediačným a probačným úradníkom ospravedlnil, svoje konanie oľutoval. Poškodení XXXXX, XXXXX, XXXXX, XXXXX, XXXXX žiadnu  náhradu škody od obvineného nežiadali, pred začatím mediácie dňa 12.06.2013 čestne prehlásili, že ich nároky na náhradu škody v predmetnej veci sú plne uspokojené. Dňa 12.06.2013 uhradil prevodným príkazom poškodenej zdravotnej poisťovni Dôvera sumu 2 076,33 €, čím nahradil škodu v plnej výške. 

-  Dňa 13.06.2013 obv. XXXXX  zložil na účet Krajskej prokuratúry v Trnave platobným príkazom peňažnú sumu 200,- € určenú na všeobecne prospešné účely, z ktorej 50% (100,-€ ) určil obvinený na pomoc obetiam trestnej činnosti a 50 % (100-€) Detskému domovu XXXXX, Pri potoku 7, XXXXX, XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Senica pod spisovou značkou ORP-118/DI-SE-2012.
XXXXX dňa  12.06.2013 vyhlásil, že spáchal skutok spočívajúci v tom, že
dňa 02.06.2012 o 11.50 h na ceste III. tr. č. 4269 v úseku Zlatnícka dolina - XXXXX viedol osobné motorové vozidlo zn. XXXXX EČV: SI 795AK, pričom sa plne nevenoval vedeniu vozidla a situácii v cestnej premávke, pričom s vozidlom po prejdení ľavotočivej zákruty dostal na rovnom úseku cesty šmyk, čiastočne prešiel do protismernej časti cesty, následkom čoho s vozidlom vyšiel vpravo mimo cestu do priľahlého poľa, kde sa s vozidlom niekoľkokrát prevrátil cez strechu a vozidlo zostalo prevrátené na streche, pričom pri dopravnej nehode došlo k ľahkému zraneniu spolujazdcov XXXXX, nar. XXXXX, ktorý utrpel otras mozgu, zlomeninu kľúčnej kosti, zlomeninu rebra, pohmoždenie obličky s mikroskopickým krvácaním, odreniny kože s celkovou dobou liečenia 4-5 týždňov, XXXXX, nar. XXXXX utrpel vyvrtnutie ľavého ramena, pohmoždenie hrudníka, odreniny pravej ruky a chrbta vpravo s dobou liečenia od 02.06.2012 do 08.06.2012, XXXXX, nar. XXXXX utrpel tupé poranenie hlavy s oderkami kože v záhlaví, natiahnutie krku, tržnozmliaždenú ranu na ľavej ruke a viacerých miestach s dobou liečenia od 02.06.2012 do 08.06.2012, alkohol u vodiča zistený nebol a na vozidle zn. XXXXX vznikla škoda asi 2 300 €, pričom obvinený XXXXX svojím konaním porušil ustanovenie § 4 ods. 1 písm. c/, § 9 ods. 1 zák. NR SR č. 8/2009 Z.z. o cestnej premávke. 

Odôvodnenie: 
V uvedenej trestnej veci poverený príslušník PZ Okresného riaditeľstva PZ Senica, okresný dopravný inšpektorát Senica uznesením ČVS: ORP-118/DI-SE-2012 zo dňa 26.08.2012 začal podľa § 199 ods. 1 Trestného poriadku trestné stíhanie vo veci a následne uznesením totožnej značky zo dňa 11.03.2013 podľa § 206 ods.1 Trestného poriadku vzniesol obvinenie XXXXX pre prečin ublíženia na zdraví podľa §  158 Tr. zákona na skutkovom základe, ako je uvedené vo výrokovej časti tohto uznesenia. 

Po skončení skráteného vyšetrovania predložil poverený príslušník vyšetrovací spis na tunajšiu prokuratúru s návrhom na zmier. Preskúmaním spisu bolo zistené, že v danej veci boli splnené podmienky  na konanie o zmieri. Z uvedeného dôvodu bol dňa 13.05.2013 predložený vyšetrovací spis probačnému a mediačnému úradníkovi na vykonanie mediácie.

Poškodení pred začatím mediácie dňa 12.06.2013 čestne prehlásili, že nežiadajú žiadnu náhradu škody od obvineného.

3
	Podľa ustanovenia § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Zo spisového materiálu ČVS: ORP- 118/DI-SE-2012 som zistil, že obvinený XXXXX sa svojím konaním dopustil prečinu ublíženia na zdraví podľa   §  158  Tr. zákona, pričom   Trestný zákon ustanovuje trest odňatia slobody až na 1 (jeden) rok, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods.1 Trestného poriadku.

	Obvinený XXXXX uzatvorili dňa 12.06.2013 pred probačným a mediačným úradníkom Okresného súdu v Skalici XXXXX dohodu o zmieri s poškodenými XXXXX, XXXXX, XXXXX, XXXXX a XXXXX. Poškodení ešte pred začatím mediácie vyhlásili, že nežiadajú od obvineného žiadnu náhradu škody, pričom obvinený dňa 12.06.2013 ešte pred začatím mediácie uhradil zdravotnej poisťovni Dôvera škodu vo výške 2076,33 €, čím uhradil škodu v plnej výške. 

	Obvinený XXXXX  poukázal sumu na verejnoprospešný účel. Obvinený XXXXX dňa 13.06.2013 poukázal prevodným príkazom v banke Slovenskej sporiteľni na účet Krajskej prokuratúry v Trnave peňažnú sumu 200,- € určenú na všeobecne prospešné účely, z ktorej 50% (100,-€) určil obvinený na pomoc obetiam trestnej činnosti a 50 % (100,-€) Detskému domovu XXXXX, Pri potoku 7, XXXXX, XXXXX. Uvedená suma bola na účet Krajskej prokuratúry v Trnave pripísaná dňa 13.06.2013.
 
	Obvinený dňa 12.06.2013 slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, uhradil spôsobenú škodu v rozsahu v akom poškodení žiadali a rovnako poukázal sumu 200,- € na všeobecne prospešné účely, čím splnil podmienky uvedené v § 220 ods.1 Trestného poriadku na schválenie zmieru.
 	
	Obvinený XXXXX  aj poškodení  XXXXX, XXXXX, XXXXX, XXXXX, XXXXX súhlasili s uzatvorením zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu.

4
	Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Žeňuch
prokurátor